Ingen kan forpligte os til at følge alt på Facebook, selv om man nemt bliver afhængig af det og kan blive ved og ved med at se de forskellige opslag. Ofte kan jeg dog slet ikke forstå, at brugerne vil afsløre så meget om sig selv. Mange udstiller sig selv, og af og til er blufærdighed en by i Rusland. Din veninde er i en sårbar og presset situation, men det kan ikke tvinge dig til at tage del i det hele. Jeg ville skrue ned for kommentarer og likes og i det hele taget nedtone engagementet i gruppen. Det kan du gøre diskret uden at tage konfrontationen med hende, for det har hun ikke overskud til.